Diari Oficial de la Generalitat Valenciana


Sumari del DOGV 5890, del 11-11-2008 (2008/13835)

RESOLUCIÓ de 31 de març de 2008, de la Direcció Territorial de Castelló de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Energías Renovables Mediterráneas, SA (Renomar) l'autorització ambiental integrada per a la instal·lació d'un parc eòlic denominat Pla d'Embalagué, al terme municipal de Portell de Morella.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13413


Data del document
:   31-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Portell de Morella
    * empresa privada
    * energia eòlica

RESOLUCIÓ de 31 de març de 2008, de la Direcció Territorial de Castelló de la Conselleria de Medi Ambient, Aigua, Urbanisme i Habitatge, per la qual s'atorga a l'empresa Energías Renovables Mediterráneas, SA (Renomar) l'autorització ambiental integrada per a la instal·lació d'un parc eòlic denominat Pla d'Embalagué, al terme municipal de Portell de Morella. [2008/13766]  
Vistos els documents que es troben en l'expedient 06/07/AAI/CS, instruït a instàncies de l'empresa Energías Renovables Mediterráneas, SA (Renomar) a fi d'obtenir l'autorització ambiental integrada per a la instal·lació d'un parc eòlic denominat Pla d'Embalagué, s'emet aquesta resolució de conformitat amb els següents  
Antecedents de fet  
Primer. Amb data 19 d'abril de 2007, José Manuel Uncio Lacasa, en nom i representació de la mercantil Energías Renovables Mediterráneas, SA (Renomar), amb CIF 10741246 e domicili a València, c/ Doctor Romagosa núm. 1, 4t W presenta als Serveis Territorials de la Conselleria de Medi Ambient, Aigua, Urbanisme i Habitatge (abans Conselleria de Territori i Habitatge) una sol·licitud d'autorització ambiental integrada per a un parc eòlic denominat Pla d'Embalagué a Portell de Morella, conforme es detalla en l'annex II de la Llei 2/2006, de 5 de maig, de prevenció de la contaminació i qualitat ambiental (d'ara endavant, LPCQA)  
A la sol·licitud s'adjunta una altra d'informe de compatibilitat urbanística de l'Ajuntament de Portell de Morella, de conformitat amb el que estableix l'article 26 de la LPCQA i l'article 25 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud, en el termini de 20 dies, informes que es detallen en el punt III d'aquesta proposta, de conformitat amb el que estableix l'article 27 de la LPCQA i l'article 26 del Decret 127/2006, de 15 de setembre, del Consell de la Generalitat Valenciana, que desplega l'esmentada llei.  
Tercer. Amb data 22 de juny de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la LPCQA i se'n publica l'anunci en el Diari Oficial de la Comunitat Valenciana (núm. 5540).  
Durant aquest període no es presenten al·legacions al projecte a l'Ajuntament de Portell de Morella. En l'expedient consta el certificat de la informació pública. A aquesta Conselleria es presenta una al·legació, segons consta en el certificat de la informació pública aportat a l'expedient.  
En l'esmentat escrit se sol·licita l'anul·lació de les resolucions en què s'anuncien l'exposició pública de dos parcs eòlics que disten 150 metres, en entendre que s'haurien de considerar com un sol parc en virtut del que estableix l'article 2 de les normes del Pla eòlic, publicades en el DOGV núm. 4054, de data 31 de juliol de 2001, on s'indica que el conjunt d'aerogeneradors que disten entre ells una distància inferior a 2.000 metres es considera com un parc eòlic, i és a més competent l'administració general i no l'administració autonòmica.  
Quart. Es trasllada a l'interessat l'al·legació presentada perquè, d'acord amb el que estableix el paràgraf 5 de l'article 27 del Decret 127/2006, de 15 de setembre, del Consell de la Generalitat Valenciana, que desplega la LPCQA manifeste el que crega oportú.  
Cinqué. El 27 d'agost de 2007 té entrada al Registre de la Direcció Territorial de la Conselleria de Medi Ambient, Aigua, Urbanisme i Habitatge de Castelló un escrit del sol·licitant de l'autorització ambiental integrada en resposta a les al·legacions presentades en el qual exposa el següent:  
« No es poden presentar al·legacions al Pla eòlic de la Comunitat Valenciana, que va ser aprovat mitjançant un acord del Govern Valencià de 26 de juliol de 2001, emparant-se en la Llei 27/2006 de 18 de juliol, per tal com ja no està oberta cap opció en aquest punt i el Pla eòlic va ser definitivament aprovat. El període d'informació pública es referia a l'expedient d'autorització ambiental integrada del parc eòlic Pla d'Embalagué i no a l'autorització administrativa per a la construcció del parc eòlic.  
Respecte a la sol·licitud de nul·litat de tot allò que s'ha realitzat per no ser competent la Generalitat Valenciana en aquest terreny, el sol·licitant de l'autorització ambiental integrada exposa que no és possible l'esmentada nul·litat, en ser l'òrgan per a determinar la seua autorització administrativa la Conselleria d'Infraestructures i Transports, ja que es compleixen les condicions marcades tant pel Pla eòlic de la Comunitat Valenciana com per la Llei estatal del sector elèctric (Llei 54/1997, de 27 de novembre) i els reials decrets estatals de desplegament de l'esmentada llei i, per tant, no superen en cap concepte els 50 MW, se situen íntegrament en territori de la Comunitat Valenciana i tenen cadascun la seua central de transformació.»  
Sisé. Vistes totes les al·legacions, aquesta Conselleria informa que s'accepten les al·legacions presentades per Energías Renovables Mediterráneas, SA, es desestimen les al·legacions manifestades per Joan Barreda Tena i es continua la tramitació de l'expedient d'autorització ambiental integrada, pels motius següents:  
- El període d'informació pública es referia exclusivament a l'expedient d'autorització ambiental integrada del parc eòlic Pla d'Embalagué, per la qual cosa no és posible presentar al·legacions a les autoritzacions administratives dels parcs eòlics de la zona 3 que, en el seu moment, ja van tenir un tràmit d'informació pública, durant el qual s'hauria d'haver presentat l'esmentada al·legació.  
- Respecte a la sol·licitud de nul·litat de les actuacions, no pot ser admesa, ja que tal com s'exposa en l'al·legació segona, el Pla eòlic de la Comunitat Valenciana és una norma dictada per a desenvolupar el potencial eòlic de la Comunitat Valenciana, complint el que estableix la Llei estatal del sector elèctric (Llei 54/1997, de 27 de novembre), per la qual cosa únicament regula els parcs eòlics establits en l'àmbit territorial de la Comunitat Valenciana i que no superen els 50 MW en compliment d'allò indicat en el Reial decret 436/2004, de 12 de març, que desplega l'esmentada Llei 54/1997.  
La LPCQA, norma de rang superior fins i tot al Pla eòlic de la Comunitat Valenciana, regula els distints instruments d'intervenció administrativa en l'àmbit de protecció del medi ambient i indica en l'annex II que han d'obtenir autorització ambiental integrada, i no llicència ambiental, aquells parcs que es troben a menys de 2 quilòmetres d'un altre, per la seua major incidència sobre el medi ambient.  
Per tant, d'acord amb la LPCQA és possible l'existència de dos parcs eòlics (Pla d'Embalagué i de Las Cabrillas), ubicats a una distància inferior a 2.000 metres un de l'altre, i és competent la Conselleria d'Infraestructures i Transports per a determinar l'autorització administrativa, en no superar els 50 MW, i estar situats íntegrament en territori de la Comunitat Valenciana, d'acord amb les condicions establides en el Pla eòlic de la Comunitat Valenciana i en la Llei estatal del sector elèctric (Llei 54/1997, de 27 de novembre) i els reials decrets que despleguen l'esmentada llei.  
Seté. Transcorregut el termini d'informació pública, se sol·licita informe, previst en els articles 29 a 34 de la LPCQA i en els articles 28 a 34 del Decret, a les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència,   
Vuité. Amb data 27 de març de 2008, es realitza el tràmit d'audiència a l'interessat. En l'expedient consta escrit d'aquesta on s'exposa que no tenen res a al·legar i se sol·licita que continue la tramitació del procediment amb l'elaboració de la proposta de resolució.  
Nové. Amb data 31 de març de 2008, la Comissió Territorial de Castelló d'Anàlisi Ambiental Integrada celebra una sessió ordinària i aprova la proposta de resolució de l'expedient 06/07/AAI/CS de sol·licitud d'autorització ambiental integrada, promogut per Energías Renovables Mediterráneas, SA (Renomar).  
Fonaments de dret  
Primer. L'objecte d'aquesta resolució és concedir l'autorització ambiental integrada a la mercantil Energías Renovables Mediterráneas, SA (Renomar) per a la instal·lació d'un parc eòlic denominat Pla d'Embalagué, d'acord amb el que estableix l'article 37 de la LPCQA i de l'article 36 del decret que desplega l'esmentada llei.  
Es pretén la instal·lació de 25 aerogeneradors de 80 m d'alçària de torre i 77 m de diàmetre de rotor, els quals es distribueixen en dues alineacions (A1 i A2). Aquest parc eòlic té una potència unitària d'1'5 MW i una potència total de 37,5 MW, afecta una superfície de 821.278 m² i se situa a 0,15 km en direcció sud respecte al parc eòlic de Las Cabrillas.  
El parc eòlic Pla d'Embalagué està integrat a la zona eòlica núm. 3 del Pla eòlic de la Comunitat Valenciana, el qual té caràcter de Pla d'acció territorial sectorial, aprovat mitjançant acord de 26 de juliol de 2001, del Govern Valencià.  
Segon. Es troben en l'expedient els informes següents:  
A) L'informe de compatibilitat urbanística de l'Ajuntament de Portell de Morella, de data 8 de maig de 2007, indica respecte a l'activitat d'instal·lació d'un parc eòlic denominat Pla d'Embalagué que s'ha d'ubicar al terme municipal de Portell de Morella que, segons el que estableix l'article 25 de la LPCQA, és compatible amb el planejament urbanístic i, si s'escau, amb les ordenances municipals relatives a aquest.  
B) En compliment del que estableixen els articles 27 de la LPCQA i 26 del decret que desplega l'esmentada llei, es troben en l'expedient els següents informes de suficiència:  
1) L'Ajuntament de Portell de Morella, en data 22 d'octubre de 2007, emet un informe amb el següent tenor literal:  
« [...] Que el grau de concreció que sol·licita la Conselleria relatiu a l'adequació de la instal·lació analitzada a tots aquells aspectes ambientals de l'activitat que siguen de competència municipal, en particular els relatius a sorolls, vibracions, calor, olors i abocaments al sistema de sanejament o clavegueram municipal i, si s'escau, els relatius a incendis, seguretat o sanitaris'tal com indica l'apartat 2 de l'article 29 del Decret 127/2006 queda completament fora d'abast dels coneixements i capacitat d'anàlisi dels serveis tècnics municipals [...]»  
2) Amb data 22 de novembre de 2007, l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge emet un informe en què considera que la documentació aportada és insuficient per a emetre la valoració del projecte.  
Els titulars aporten la documentació requerida en matèria de la seua competència i, en data 27 de març de 2008, se n'emet un informe favorable condicionat.  
C) Informes preceptius  
Transcorregut el termini d'informació pública, se sol·licita un nou informe a les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència.   
1) Amb data 27 de març de 2008, els Serveis de Residus Urbans i de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge emeten sengles informes favorables condicionats.  
2) No consta en l'expedient l'informe del Servei Territorial d'Indústria i Seguretat Industrial, ja que després de la seua sol·licitud en data 9 d'agost de 2007, rebuda en data 13 d'agost de 2007, reiterada en data 26 de setembre de 2007, rebuda l'1 d'octubre de 2007, emet en data 10 de desembre de 2007 un informe en què es comunica que, elevada consulta pel Servei Territorial d'Indústria i Seguretat Industrial de València a la Direcció General de Qualitat Ambiental de la Conselleria de Territori i Habitatge (ara Conselleria de Medi Ambient, Aigua, Urbanisme i Habitatge) només s'han d'emetre informes quan es referisquen a l'àmbit de la matèria de riscos inherents a accidents greus en què intervinguen substàncies perilloses.  
3) El tècnic de Control Integrat de la Contaminació de la Comissió Territorial d'Anàlisi Ambiental Integrada de Castelló emet un informe en el qual qualifica l'activitat.  
Tercer. D'acord amb l'article 20 de la LPCQA, les activitats que apareixen en els annexos I i II de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.3 de l'annex II de la LPCQA «Instal·lacions per a la utilització de la força del vent per a la producció d'energia (parcs eòlics), que tinguen 50 o més aerogeneradors o que es troben a menys de 2 quilòmetres d'un altre parc eòlic», en tractar-se d'un parc que es troba a menys de 2 quilòmetres d'un altre.  
Quart. La tramitació de l'expedient s'ha realitzat segons el que preveuen els articles 25 i següents de la LPCQA, desplegada pel Decret 127/2006, de 15 de setembre, del Consell de la Generalitat Valenciana.  
Cinqué. L'òrgan competent per a elaborar la proposta de resolució dels expedients objecte d'autorització ambiental integrada de l'annex II és la Comissió Territorial d'Anàlisi Ambiental Integrada, d'acord amb el que estableix l'article 15 de la Llei 2/2006  
Sisé. L'òrgan competent per a atorgar l'autorització ambiental integrada, quan es tracte d'instal·lacions en què s'exercisquen activitats de l'annex II, és la Direcció Territorial de la Conselleria de Medi Ambient, Aigua, Urbanisme i Habitatge, d'acord amb l'article 24 de la LPCQA i el Decret 7/2007, de 28 de juny, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
Seté. L'article 83, en el seu paràgraf 4, de la Llei 30/92, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, diu: «Si l'informe haguera de ser emés per una administració pública diferent a la que tramita el procediment, amb vista a expressar el punt de vista corresponent a les seues competències respectives i transcorreguera el termini sense que aquell s'haguera evacuat, es podran seguir les actuacions...», en relació amb l'article 28.3 del Decret 127/2006, de 15 de setembre, del Consell de la Generalitat Valenciana que desplega la LPCQA «La falta d'emissió en termini dels esmentats informes no impedirà la tramitació de l'expedient d'autorització ambiental integrada, si bé els emesos fora de termini i rebuts abans de dictar-se la proposta de resolució, hauran de ser tinguts en consideració quan es formule aquesta. Quan els informes siguen desfavorables i, en conseqüència, impedisquen l'atorgament de l'autorització ambiental integrada, l'òrgan competent per a resoldre dictarà una resolució motivada en què denegarà l'esmentada autorització...»  
Vuité. D'acord amb el que estableix l'article 39 de la Llei 2/2006, de 5 de maig, de prevenció de la contaminació i qualitat ambiental i l'article 38 del Decret 127/2006, de 15 de setembre, del Consell de la Generalitat Valenciana, que desplega la Llei 2/2006, de 5 de maig, de prevenció de la contaminació i qualitat ambiental, els requisits que ha de complir la mercantil Renomar, per a la concessió de l'autorització ambiental integrada, són els següents:  
1.a) Els valors límit d'emissió  
No s'hi diu res per tal com no afecta l'activitat objecte d'aquesta proposta de resolució de concessió d'autorització ambiental integrada.  
1.b) Les condicions que garantisquen, si s'escau, la protecció del sòl i de les aigües subterrànies  
El Servei de Residus Urbans de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge diu el següent:  
«[...] Respecte a l'actuació sol·licitada, des del punt de vista de la gestió de residus, la principal afecció ambiental que es podria produir és la deposició o abocaments incontrolat d'excedents de terres, formigons i paviments.  
A aquest efecte, s'ha de tenir en compte que l'excés de terres hauria de ser valorat, segons la definició recollida per a aquest terme en la Llei 10/98, de 21 d'abril, de residus aprofitats per al condicionament o rebliment de buits o en altres obres en virtut d'allò establit en el Decret 200/2004 d'1 d'octubre, del Consell de la Generalitat Valenciana, que regula la utilització de residus inerts adequats en obres de rebliment, condicionament o amb finalitats de construcció i demolició. En cas que no fóra possible, aquest excés de terres hauria de ser eliminat en un abocador controlat de residus inerts, en virtut de l'article 12.2 de l'esmentada Llei de residus [...]».  
1.c) Les prescripcions, procediments i mètodes relatius a la producció i gestió de residus, quan escaiga  
El Servei de Residus Industrials de l'Àrea de Residus de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge emet un informe condicionat amb el següent tenor literal:  
Residus  
S'hauran de codificar correctament el residus d'olis usats:  
- Els procedents del grup hidràulic de l'aerogenerador s'hauran de codificar dins del capítol 13 01 (residus d'olis hidràulics) i els originats al transformador de subestació en el capítol 13 03 (residus d'olis d'aïllament i transmissió de calor), de l'Ordre MAM/304/2002, de 8 de febrer.  
- Cal aportar els corresponents documents d'acceptació emesos per un gestor autoritzat.  
- S'haurà de presentar una taula resum de residus que incloga les modificacions esmentades anteriorment, amb tots els residus generats, tant perillosos com no perillosos, la seua codificació corresponent d'acord amb l'Ordre MAM 304/2002, (codis LER) i caracterització dels residus perillosos segons el RD 952/1997, quantitats anuals produïdes (kg/any), procedència, gestor de destinació i emmagatzemament de cadascun dels residus, tal com s'indica en el punt 10, de l'apartat B de l'annex II del Decret 40/2004, de 5 de març, del Consell de la Generalitat Valenciana, pel qual es desplega el règim de prevenció i control integrats de la contaminació a la Comunitat Valenciana.  
Emmagatzemament  
- Certificat d'estanquitat de cubeta de retenció de vessaments accidentals al magatzem de residus perillosos.  
1.d) Els sistemes de tractament i control d'emissions, amb especificació del règim d'explotació i de la metodologia de mesurament, la freqüència, el procediment d'avaluació dels mesuraments i l'obligació de comunicar, amb la periodicitat que es determine, a l'òrgan que haja concedit l'autorització, les dades necessàries per a comprovar el compliment del contingut d'aquesta  
No s'hi diu res per tal com no afecta l'activitat objecte d'aquesta proposta de resolució de concessió d'autorització ambiental integrada.  
1.e) L'establiment, en el cas que escaiga, de condicions i prescripcions per a minimitzar la contaminació transfronterera  
No s'hi diu res per tal com no afecta l'activitat objecte d'aquesta proposta de resolució de concessió d'autorització ambiental integrada.  
1.f) Les mesures relatives a les condicions d'explotació en situacions diferents a les normals que puguen afectar el medi ambient, com els casos de fugues, fallades de funcionament, parades temporals o el tancament definitiu  
No s'hi diu res per tal com no afecta l'activitat objecte d'aquesta proposta de resolució de concessió d'autorització ambiental integrada.  
1.g) Les condicions resultants dels informes vinculants emesos en el procediment  
En data 22 de gener de 2008 la Unitat d'Impacte emet un informe amb el següent tenor literal:  
«Les instal·lacions eòliques de la zona 3 disposen de la declaració d'impacte ambiental dictada pel director general de Gestió del Medi Natural en data 21 de juny de 2004. Entre les condicions de l'esmentada declaració, cal destacar les següents:  
- No es permet, com a norma general, l'obertura de nous camins i s'utilitzaran camins existents.  
- Es restauraran els camins que s'hagen condicionat per a l'execució de l'obra, reduint la seua amplària.  
- Es durà a terme la restauració ambiental de les obres, incloent-hi mesures d'integració paisatgística de les subestacions a l'entorn.  
- S'instal·laran elements salvaocells i de protecció de l'avifauna a tota la línia elèctrica d'evacuació. S'instal·laran tires X de neopré de 35 x 5 cm, subjectes per mordassa d'elastòmer amb cinta luminiscent...  
...Per tot l'anterior, i vista la documentació anteriorment sementada, es considera que, per a una correcta integració ambiental de la instal·lació i en compliment dels condicionants de la declaració d'impacte ambiental (DIA), s'hauran d'executar les següents mesures correctores:  
- Es condicionaran de manera efectiva les cunetes executades en el camí d'accés als aerogeneradors A 5.6, A 5.5, A 5.4, A 5.3 i A 5.2 (alineació A1) des de la carretera CV-125, en un tram de 400 m, a fi d'evitar els processos erosius que s'observen actualment.  
- La restauració del talús de desmunt de l'accés executat entre els aerogeneradors A 4.4 i A 4.5 i que afecta el terreny de trànsit es considera incorrecta, per la qual cosa s'haurà d'adequar a les característiques del terreny rocós existent a la part superior. En aquest sentit, i comprovada la ineficàcia de la restauració realitzada, s'haurà de proposar una nova restauració.  
- A la subestació elèctrica de Pla d'Embalagué s'haurà d'implantar una barrera vegetal perimetral a la part exterior de la tanca, a fi d'integrar-la paisatgísticament a l'entorn, tot això d'acord amb les condicions de la declaració d'impacte ambiental.  
- Totes les estacions de mesurament (EM) instal·lades hauran de disposar de balises salvaocells, per a evitar la col·lisió de l'avifauna, consistents en tires de X de neopré de 35 x 5 cm, subjectes per mordassa d'elastòmer amb cinta luminiscent. Aquesta mesura correctora no ha estat executada a l'EM 21.  
L'execució d'aquestes mesures correctores es considera necesaria, en compliment de la declaració d'impacte ambiental (DIA), sense perjudici de l'execució del Projecte de revegetació i manteniment parc eòlic Pla d'Embalgué presentat per l'empresa promotora de l'activitat.»  
1.h) La qualificació de l'activitat, com també, si s'escau, les mesures correctores que s'han d'imposar per a garantir l'eficàcia dels sistemes correctors proposats i el seu grau de seguretat, i els aspectes ambientals establits en el seu informe per l'ajuntament en què s'ubique la instal·lació, en l'àmbit de les seues competències  
El tècnic de Control Integrat de la Contaminació de la Comissió Territorial d'Anàlisi Ambiental Integrada emet l'informe següent:  
«Qualificació  
Atenent a les seues característiques intrínseques,  
Molesta índex baix 2  
Insalubre índex baix 1  
Nociva índex baix 1  
Perillosa índex baix 2  
No es podran superar els nivells sonors establits en l'annex II de la Llei 7/2002, de 3 de desembre, de protecció contra la contaminació acústica...»  
1.i) El termini perquè l'interessat presente els certificats a què es refereix l'article 68.2 del Decret  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions al Servei Territorial de Medi Ambient a l'efecte del reconeixement corresponent i presentarà prèviament un certificat, emés per un tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat amb les condicions o les reformes posteriors també autoritzades, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, les seues reformes o en les normatives que li siguen aplicables com també aquells altres certificats previstos en les disposicions que s'hagen integrat.  
D'acord amb el que estableix l'article 68.2.c) del Decret 127/2006 de 15 de setembre del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental, l'autorització d'inici d'activitat queda condicionada a l'obtenció de l'informe i el certificat emés per una entitat col·laboradora en matèria de qualitat ambiental (ECMQA) degudament registrada en la lletra g) del Registre d'aquestes entitats establit en el Decret 29/2007, de 9 de març, del Consell, pel qual es modifica el Decret 229/2004 de 15 d'octubre, del Consell, pel qual s'estableixen les entitats col·laboradores en matèria de qualitat ambiental.  
1.j) Qualsevol altra mesura que s'establisca per la normativa sectorial aplicable  
L'empresa està inscrita en el Registre de Petits Productors de Residus Perillosos de la Comunitat Valenciana.  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
En cas de produir-se algun vessament de matèries primeres o productes durant les operacions de lubricants i de residus tòxics i perillosos en les operacions de manteniment, aquest es recollirà i es gestionarà externament per mitjà d'un gestor autoritzat.  
Així mateix, quan es determine el cessament d'alguna de les unitats, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
De la mateixa manera, cal esmentar que el marc normatiu regulador de la gestió de residus a la Comunitat Valenciana és la Llei 10/98 de 21 d'abril, de residus, i la Llei 10/2000, de 12 de desembre, de residus de la Comunitat Valenciana.   
L'activitat i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat totes les mesures previstes en el projecte i les condicions establides.  
L'autorització ambiental integrada s'ha de renovar, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autoritat ambiental integrada.  
L'administració deixarà sense efecte aquesta resolució en el moment en què s'observe qualsevol incompliment de les condicions imposades, después d'audiència prèvia de l'interessat.  
El titular de les instal·lacions objecte d'aquesta resolució, a més de les obligacions que amb caràcter general establix la Llei 2/ 2006, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció Territorial de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
En tot allò no especificat en aquesta resolució, caldrà ajustar-se a totes les condicions estipulades per la normativa vigent en matèria de residus, contaminació atmosfèrica i acústica, i impacte ambiental com també a qualsevol altra que puga dictar l'administració en l'exercici de l'activitat en matèria de protecció ambiental.   
Nové. Vista la proposta de la Comissió Territorial d'Anàlisi Ambiental Integrada reunida en sessió ordinària de data 31 de març de 2008, s'adopta aquesta resolució:  
Concedir a Energías Renovables Mediterráneas, SA (Renomar) l'autorització ambiental integrada per a la instal·lació d'un parc eòlic, referent al Projecte bàsic per a la sol·licitud d'autorització ambiental integrada d'instal·lació d'un parc eòlic denominat Pla d'Embalagué, d'abril de 2007, i subscrit pel Sr. Vicente Molés Nebot, la qual queda inscrita en el Registre General d'Instal·lacions AAI de la Comunitat Valenciana amb el número 153/08/AAI/CV, condicionada al compliment dels requisits anteriorment descrits en les consideracions d'aquesta resolució.  
Contra aquesta resolució, que no posa fi a la via administrativa, es podrà presentar recurs d'alçada davant del director general per al Canvi Climàtic de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Castelló de la Plana, 31 de març de 2008.- El director territorial de Medi Ambient, Aigua, Urbanisme i Habitatge: Jorge Traver de Juan.